section_heading: Klupska karijara
paragraph_text: Prvi se put javnosti predstavio igravši u pulskoj Istri tijekom sezone 1994./95. Već je naredne sezone završio u zagrebačkom Dinamu, tada neprikosnovenom vladaru 1. HNL. U tom razdoblju osvaja 5 naslova prvaka Hrvatske, 3 državna kupa i 2 puta nastupa u Ligi prvaka. Nakon razdoblja u Zagrebu nastavlja karijeru u redovima talijanske Vicenze. Nakon 2 sezone tijekom kojih igra u obje po 24 utakmice i pritom ispada u Serie B, prelazi u prvoligaški Como u kojem bilježi također 24 utakmice. Uslijedio je, potom, transfer u Tursku.